
Iubita mea
Dac-ai știi cât de mult te iubesc
Încât a-și întoarce apele să curgă-n susul lor
Și caii tropăind pe-naltul ceresc
Totul privit de pe susul munților!
Dac-ai știi cât de mult te iubesc
Încât un alfabet nu mi-ar ajunge
Numele tău să-l mărturisesc
Cum inima-mi acum râde și plânge!
Dac-ai știi cât de mult te iubesc
Văile cu dealurile le-aș contopi
Aș escalada pănă și masivul Everest
În calea ta de a ieși!
Iubita mea cu nume transparent
Acoperită-n voalul razelor de soare
Rămân în fața ta acel iubit “inexistent”,
Dar care iubirii ce ți-o poartă-i dă valoare!

Dă-mi mâna ta
Dă-mi mâna ta iubire
Spre fericirea mea și-a ta
Și-ți voi înapoia sărutul ție
Pe care mi l-ai dat cândva!
Mângâie-mi chipul cum
De-atâtea ori te-am mângâiat
Venit-a vremea ca acum
Să retrăim, ce am trăit noi altădat'!
Se-ntorc și norii din furtună
Sătui de zbuciumul trăit
Hai să pornim din nou mână în mână
Iubita mea, să ne iubim, așa cum ne-am iubit!
Tu vezi că timpul nu ne iartă
Cu tic-tac-ul lui de metronom,
Și umblă cum perceptorul din poartă-n poartă
Să ne taxeze cum viforul doboară crengile din pom!
Hai să ieșim în limpezișul vieții însorite
Lăsând prejudecățile să piară
Să regăsim trăirile cândva pierdute
Să ne iubim din nou ca prima oară!

Noi
Noi am fost și încă mai suntem,
Generația-n care,
S-a călit oțelul, de aceea rezistăm.
Trăind și nu murind.
Încercare după încercare!
Am luminat slova cu opaițul
Și carte și viață am învățat
Pe tații noștri ni i-a luat războiul
Noi printre bombe am scăpat!
Cu cerul negru de-avioane
Lipsiți de toate și rupți de foame
Dar am scăpat păziți de Doamne Doamne!
Am luat taurul de coarne
Și l-am aruncat în haos.
Răului, din spini făcutu-i-am coarne,
Și l-am întors cu capu-n jos!
Am zis să aruncăm cămașă ruptă de pe noi
În plină secetă și un regim de ocupație
Dar am plecat în altă luptă oropsiți și goi
Această pedepsită fără vină, NAȚIE!
Cu transformări în atrocități ca-ntrun război!
Și am plecat la luptă cu mic, cu mare
Să reclădim cetatea răvășită, de-un nou regim și de războaie
Cu trudă, sacrificii, țara-am luminat
La toată-această transformare, cu tributul vieții dat!
Și într-o bună zi, în presupusa evoluție
S-a răsturnat clepsidra care ne marca
Și s-a pornit așa zisa revoluție
În care, într-un fir de păr, soarta noastră atârna
Da, am învins alte sacrificii, alt început!
La care noile generații
Și-au adus din plin,noul tribut!
Iar generația în care S-A CĂLIT OȚELUL,
Încet, încet, coboară-n bernă cu drapelul!

„Zăpada palmei tale”
Atât de albă mi se pare
Palma mamei care m-a născut
Și dragostea de care-a fost în stare
De m-a purtat în brațe și m-a îngrijit!
Ca o zăpadă lină ce s-a așternut
Copilăria mea a fost să fie,
Cum în povești ades s-a pomenit,
Cu cântece, cu veseliii, cu multă bucurie!
”Zăpada palmei tale”
A fost lumina ce mi-ai dat.
O mamă!... De m-am făcut, iată-mă-s mare
Și umblu-n lume-n lung și-n lat!
Și rost la toate tu m-ai învățat
Prin muncă să-mi câștig avutul
Și să nu mint niciodat'
Întotdeauna să-mi respect cuvântul!
”Zăpada palmei tale”, mamă
A fost precum sufletu-ți curat
Și-ai dăruit pământului un om de seamă
Ce numele și viața ta le-a onorat!
Acum în ramă te păstrez
Mă uit la tine zi de zi ca la icoană
Și nopțile întregi eu te visez
Că sunt în preajma ta, iubită MAMĂ!

Casa în care m-am născut
Casa în care m-am născut
Nu e maternitate, avion sau vreun vapor
E casa-n care m-am crescut
De care, oriunde aș fi îmi este tare dor.
Mi-e dor de patul pus pe patru pari și scânduri
Și așternutul pe-o saltea de paie
De mama ce la pieptu-i mă ținea zâmbindu-mi
Și lutul proaspăt dat pe jos acolo în odaie.
Adesea mă visez ținând pisica-n brațe
Pierduți în plapuma moale de lână
Prin curte când tocam cătina la rațe
Și la găini când le dădeam boabe din mână.
De vara când dormeam cu toți pe prispă
Și mierla ne cânta în mărul dat în copt
De luna de pe cer la care mă uitam ca în oglindă
Și azi cu părul alb mă uit în urmă și socot
Trecut-au ani de-a rândul și zile după zile
Și umblu-n lume cu-ale vieții fapte
Tu casa mea și mama mea mi-e tare dor de tine
Oriunde-aș fi de-acolo de departe.

